Nariadenie Komisie (EHS) č. 269/84
z 1. februára 1984,
ktorým sa opravuje príloha II nariadenia (EHS) č. 3439/83, ktorým sa ustanovujú osobitné podmienky pre vývoz určitých syrov do Austrálie
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenenom a doplnenom nariadením (EHS) č. 1600/83 [2], najmä na jeho prvý pododsek článku 17 ods. 4,
keďže nariadenie Komisie (EHS) č. 3439/83 z 5. decembra 1983, ktorým sa ustanovujú osobitné podmienky pre vývoz určitých syrov do Austrálie [3], zaviedlo systém sprievodných osvedčení pre uvedené syry, keďže hmotnostný obsah vody v netučnej hmote nie je zahrnutý v kolónke 7 časti B vzoru osvedčenia uvedeného v prílohe II uvedeného nariadenia, keďže celú prílohu II treba znovu uverejniť;
keďže opatrenia tohto nariadenia sú v súlade so stanoviskom Riadiaceho výrobu pre mlieko a mliečne výrobky,
PRIJALA TOTO NARIADENIE:
Článok 1
Týmto sa príloha II k nariadeniu (EHS) č. 3439/83 nahrádza prílohou k tomuto nariadeniu.
Článok 2
Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 1. februára 1984